5. LÉPÉSRŐL LÉPÉSRE CHOPIN MAZURKÁK FELÉ  
(„Doctor Gradus ad Chopin Mazurkas”)

időtartam: 5 óra
nehézségi szint: professzionális

Az előadás megírásával segítséget kívántam nyújtani a lengyel népi-nemzeti zenében nem jártas, vagy kevés intuícióval rendelkező növendékek tanításához. Meghallgatása a „Lengyel nemzeti táncok és népi gyökereik” és a „Történelmi társastáncok az első létező dokumentumoktól a XIX. század végéig” című előadások után javasolt.

Chopin Mazurkák, még a legegyszerűbbnek tűnő, lassú, kétoldalasak, zeneileg nagyon nehezek, összetettek. Egyrészt azért, mert a zenéjük egészen más hanglejtésű, mint a sokkal közismertebb keringőké, másrészt azért, mert legalább két, de sokszor három, ¾ ütemű, de más-más karakterű lengyel táncot ötvöznek össze. Az egyikük előadásmódjához szervesen tartozik rubato használata, az összeshez pedig a lengyel népi-nemzeti zene legfontosabb jellegzetessége – szabálytalan helyeken megjelenő hangsúlyok és szinkópák gyakori jelenléte.

Az első Chopin mazurkájával ismerkedő növendék sok megoldandó problémával találkozik, ráadásul egyszerre:
-  hangulat ingadozások: két vagy három különböző karakterű ¾-es tánc megkülönböztetése, fokozatos
              vagy hirtelen átmenetekkel, különböző hangsúlyfélék, különböző staccato-félék használata,           
-  ütemérzet ingadozások: szinkópák jellegének megértése és szabálytalan helyeken való hangsúlyok
               helyes kezelése
-  tempó ingadozások: tempótartás vagy indokolt helyeken való rubato használata – az adott helyen
               felhasznált táncnak megfelelően

A három eltérő hangulatú, ¾-es tánc megkülönböztetése igényli a legtöbb előkészítést, a rubato és a különböző hangsúlyok kezelése pedig bizonyos fokú zenei érettséget követel.    

Az előadás lépcsőzetes megközelítést javasol, néhány történelmi társastáncra támaszkodva, melyeknek egyenkénti tanítása elemenként közelíti meg a mazurkákban fellelhető tánckaraktereket és hangsúlyozás sokszínűségét. Az egyes táncok tanítási sorrendje igazodik a növendék korához és elvárható tudásához, nem sürgetve több zenei nehézség egyidejű megoldását. 

 Az előadáson sor kerül a javasolt segédanyag ismertetésére. A megadott szempontok figyelembe vételével, az ajánlott darabok más, hasonló művekkel helyettesíthetők. 

